
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  9 octombrie  2007               

PL-x  642 /2007                      


                                                                        A V I Z

asupra proiectului de Lege privind modelele de utilitate
               În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind modelele de utilitate, trimis cu adresa nr. PL-x  642 din 2.10.2007  şi înregistrat cu nr.31/1044 din 3.10.2007.
Senatul, în calitate de primă Cameră sesizată, a adoptat proiectul de lege, în şedinţa din 24 septembrie 2007.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 9 octombrie  2007.

 Membrii comisiei au examinat expunerea de motive, avizul favorabil, cu observaţii şi propuneri, al Consiliului Legislativ, nr.767 din 13.06.2007, precum şi iniţiativa legislativă supusă avizării, care are ca obiect de reglementare modelele de utilitate, acestea constituind singurul obiect de proprietate industrială neprotejat în prezent în România. Reglementarea propusă răspunde obligaţiilor asumate de ţara noastră prin ratificarea Convenţiei de la Paris pentru protecţia proprietăţii industriale din 20 martie  1883, în forma revizuită la Stocholm la 14 iulie 1967.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă a proiectului de Lege privind modelele de utilitate.
 În raport de obiectul şi conţinutul reglementării, proiectul de lege face parte din categoria legilor ordinare.
                            PREŞEDINTE,                               SECRETAR,

                            Sergiu ANDON                              George BĂEŞU
Consilier, C. Păduroiu

